Paġna IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikoli 283(2) u 139(2) tiegħu, Wara li kkunsidra l-Protokoll Nru 4 dwar l-Istatut tas-Sistema Ewropea ta' Banek Ċentrali u tal-Bank Ċentrali Ewropew, u b'mod partikolari l-Artikolu 11.2 tiegħu, B'DAN JIRRAKKOMANDA LILL-KUNSILL EWROPEW LI: Is-Sinjura Christine LAGARDE tinħatar bħala President tal-Bank Ċentrali Ewropew għal mandat ta' tmien snin b'effett mill-1 ta' Novembru 2019. Magħmul fi Brussell, id-9 ta' Lulju 2019. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32019M9391. Il-EUR-Lex hu l-aċċess fuq l-internet għal-liġi Ewropea. IL-BUREAU TAL-PARLAMENT EWROPEW, wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 223(2) tiegħu, wara li kkunsidra l-Artikolu 25 tar-Regoli ta' Proċedura tal-Parlament Ewropew, ADOTTA DIN ID-DEĊIŻJONI: Il-Miżuri ta' Implimentazzjoni huma emendati kif ġej: l-Artikolu 13 huwa emendat kif ġej: fil-paragrafu 1, punt (a) huwa sostitwit b'dan li ġej: fil-każ ta' vjaġġ bl-ajru: il-biljetti li juru isem il-Membru u l-karti kollha tal-imbark jew il-prova elettronika tal-użu ta' dawn il-biljetti;"; il-paragrafu 4 huwa sostitwit b'dan li ġej: Membru li jixtri l-biljetti mill-aġenzija tal-ivvjaġġar tal-Parlament jista', fuq ir-responsabilità esklużiva tiegħu u wara li jiffirma l-konferma tar-riċevuta, jitlob lid-dipartiment ikkonċernat sabiex jirrimborża l-ispejjeż direttament lill-aġenzija tal-ivvjaġġar. F'każijiet bħal dawn, id-dipartiment rilevanti jista' jsib id-dokumenti ġustifikattivi elenkati taħt il-paragrafu 1 mis-sistema ta' prenotazzjoni tal-aġenzija tal-ivvjaġġar."; fl-Artikolu 34(2), subparagrafu 1 huwa sostitwit b'dan li ġej: Diversi Membri jistgħu, bi ftehim bil-miktub, jingħaqdu flimkien biex b'mod konġunt jimpjegaw jew jagħmlu użu mis-servizzi ta' assistent wieħed jew aktar kif imsemmi fil-paragrafu 1, jew ta' wieħed jew aktar trainees. F'dan il-każ, il-Membri kkonċernati għandhom jinnominaw minn fosthom, il-Membru jew Membri awtorizzat(i) biex jiffirma(w) (i)l-kuntratti, jew biex jissottometti/u talba għall-reklutaġġ, f'isem il-grupp."; fl-Artikolu 35, paragrafu 1 huwa sostitwit b'dan li ġej: Il-kuntratti kollha tax-xogħol u ta' forniment ta' servizzi, kif ukoll kwalunkwe ftehim ta' traineeship fir-rigward ta' trainees li huma bbażati fl-Istat Membru mnejn ikunu ġew eletti, konklużi bejn Membru jew minn raggruppament ta' Membri, għandhom ikunu ġestiti minn aġent tal-ħlas stabbilit fi Stat Membru."; l-Artikolu 36 huwa emendat kif ġej: il-paragrafu 5 huwa sostitwit b'dan li ġej: Fuq talba tal-Membru, il-Parlament għandu, b'eċċezzjoni u f'ismu, jgħaddi s-salarju nett direttament lill-assistenti li magħhom il-Membru jkun ikkonkluda kuntratt tax-xogħol. L-aġent tal-ħlas għandu jikkomunika mingħajr dewmien lid-dipartiment rilevanti l-ammonti ta' ħlas ta' sigurtà soċjali u ta' taxxa, u għandu jipprepara r-rendikont tal-paga." il-paragrafu 5a huwa mħassar. Dan l-avviż jikkonċerna l-impriżi li ġejjin: Genstar Capital Partners, LLC ("Genstar", l-Istati Uniti tal-Amerka), TA Associates L.P. ("TA Associates", l-Istati Uniti tal-Amerka), GS Topco LP ("Insightsoftware", l-Istati Uniti tal-Amerka). Genstar u TA Associates jakkwistaw, skont it-tifsira tal-Artikolu 3(1)(b) u l-Artikolu 3(4) tar-Regolament dwar l-Għaqdiet il-kontroll konġunt ta' Insightsoftware kollha kemm hi. Il-konċentrazzjoni titwettaq permezz ta' xiri ta' ishma. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jenħtieġ li r-referenza li ġejja tiġi dejjem speċifikata: Il-kummenti jistgħu jintbagħtu lill-Kummissjoni permezz ta' email, ta' faks jew bil-posta. Uża d-dettalji ta' kuntatt ta' hawn taħt: Dan l-avviż jikkonċerna l-impriżi li ġejjin: Brookfield Asset Management Inc. ("Brookfield", l-Istati Uniti tal-Amerka), Oaktree Capital Group Holdings, L.P. ("OCGH", l-Istati Uniti tal-Amerka), Oaktree Capital Group, LLC ("Oaktree", l-Istati Uniti tal-Amerka). OCGH attwalment tikkontrolla biss Oaktree. Il-konċentrazzjoni tikkonsisti minn Brookfield u OCGH li jakkwistaw il-kontroll konġunt ta' Oaktree skont it-tifsira tal-Artikolu 3(1)(b) u 3(4) tar-Regolament dwar l-Għaqdiet. Il-konċentrazzjoni titwettaq permezz ta' xiri ta' ishma. Brookfield tipprovdi servizzi għall-ġestjoni tal-assi, u hija ffukata fuq il-proprjetà immobbli, l-infrastruttura, l-enerġija rinnovabbli u l-ekwità privata. OCGH u Oaktree huma parti mill-Oaktree Capital Group, fornitur ta' servizzi għall-ġestjoni ta' assi li jiffoka l-aktar fuq l-investiment ta' kreditu korporattiv. Il-kummenti jridu jaslu għand il-Kummissjoni sa mhux aktar tard minn għaxart ijiem wara d-data ta' din il-pubblikazzjoni. Jenħtieġ li r-referenza li ġejja tiġi dejjem speċifikata: Il-kummenti jistgħu jintbagħtu lill-Kummissjoni permezz ta' email, ta' faks jew bil-posta. Uża d-dettalji ta' kuntatt ta' hawn taħt: L-Artikolu 105 tar-Regolament (UE) Nru 1308/2013 – Emenda mhux minuri L-emenda tikkonċerna ż-żieda tal-kategoriji u tat-tipi li ġejjin ta' nbid frizzanti: "inbid frizzanti" abjad u rożè; "inbid frizzanti ta' kwalità" abjad u rożè; "inbid frizzanti aromatiku ta' kwalità" abjad. L-emenda tipprovdi li: it-tipi ta' "inbid frizzanti" u "inbid frizzanti ta' kwalità" għandhom jinkisbu b'mod esklussiv mill-varjetajiet tal-għeneb li ġejjin: Chardonnay, Pinot Bianco, Pinot Grigio, Pinot Nero u Müller Thurgau; bl-eċċezzjoni ta' Pinot Grigio, l-isem/ismijiet ta' waħda minn dawn il-varjetajiet tal-għeneb jew ta' tnejn minn dawn il-varjetajiet tal-għeneb jistgħu jiġu indikati fuq it-tikketta; it-tip ta' "inbid frizzanti aromatiku ta' kwalità" għandu jinkiseb b'mod esklussiv mill-varjetà tal-għeneb ta' Moscato Giallo, li tista' tissemma fid-denominazzjoni u l-preżentazzjoni tal-prodott. Diversi nbejjed frizzanti ewlenin ilhom snin twal jiġu prodotti kemm fil-provinċja ta' Trento kif ukoll ta' Verona permezz tal-metodu ta' fermentazzjoni sekondarja f'kontenituri kbar (il-proċess Charmat). L-għan ta' din l-emenda huwa li dawn l-inbejjed jingħataw livell ogħla ta' protezzjoni u rabta aktar mill-qrib mat-territorju ta' oriġini billi jiġu inklużi fl-Ispeċifikazzjoni tal-Prodott għall-IĠP "Vallagarina", u billi jiġu soġġetti għall-istess regoli li ilhom żmien twil japplikaw għall-inbejjed bla gass u semifrizzanti. Minbarra li tagħti lill-konsumaturi indikazzjoni preċiża tal-oriġini ġeografika tal-inbid, il-possibbiltà li dawn il-prodotti jiġu kklassifikati taħt l-IĠP "Vallagarina" għandha tiġġustifika wkoll żieda fil-valur f'termini tal-pożizzjonament tagħhom fuq l-iskala tal-prezz, b'aġġustament kemm fil-prezz għal kull flixkun kif ukoll, bħala konsegwenza, fil-valur tal-għeneb li jintuża. Barra minn hekk, id-distinzjoni li tingħata mill-isem tal-IĠP "Vallagarina" tippermetti lill-produzzjoni lokali tispikka mill-firxa wiesgħa ta' nbejjed frizzanti ġeneriċi jew varjetali anonimi, u tevita li l-politika tal-prezzijiet tiġi imposta mill-preżenza mifruxa ta' tali prodotti fis-suq. Id-deskrizzjoni tar-rabta mal-ambjent ġeografiku turi kif il-produzzjoni tal-inbejjed frizzanti fit-tliet kategoriji (inbid frizzanti, inbid frizzanti ta' kwalità u nbid frizzanti aromatiku ta' kwalità) għandha tradizzjoni twila fit-territorju tal-IĠP "Vallagarina". L-emenda tikkonċerna t-taqsimiet li ġejjin tad-Dokument Uniku: 2.3 "Kategorija tal-prodotti tad-dwieli", 3.4 "Deskrizzjoni tal-inbid/inbejjed", 2.5 "Prattiki tal-produzzjoni tal-inbid", 2.8 "Deskrizzjoni tar-rabta/rabtiet" u l-Artikoli 1, 2, 5 u 6 tal-Ispeċifikazzjoni tal-Prodott. Deskrizzjoni u raġunijiet Deskrizzjoni: L-emenda tikkonċerna l-inklużjoni fil-kombinazzjoni tal-varjetajiet tal-għeneb għall-IĠP "Vallagarina" tal-varjetajiet li ġejjin fil-provinċji ta' Trento u Verona rispettivament: L-użu ta' dawn il-varjetajiet biex jiġu prodotti nbejjed tal-IĠP huwa permess mil-leġiżlazzjoni nazzjonali applikabbli dwar il-klassifikazzjoni tal-varjetajiet tad-dwieli, f'konformità mal-leġiżlazzjoni tal-Unjoni Ewropea. Għalhekk, dawn il-varjetajiet il-ġodda tal-għeneb jiżdiedu ma' dawk li huma diġà inklużi fl-Ispeċifikazzjoni tal-Prodott. Il-varjetajiet immarkati b'asterisk fil-lista t'hawn fuq joriġinaw minn ibridi interspeċifiċi ta' Vitis vinifera u speċijiet oħra. L-għan tal-emenda huwa li testendi l-kombinazzjoni tal-varjetajiet tal-għeneb għall-inbejjed tal-IĠP "Vallagarina" biex jiġu inklużi varjetajiet ġodda tal-għeneb fil-provinċji rilevanti ta' Trento u Verona. Għalhekk, il-valur miżjud jista' jidher fl-għadd akbar ta' nbejjed tal-IĠP "Vallagarina" li huma għall-bejgħ mal-varjetajiet il-ġodda, li f'xi każijiet involvew l-irkupru ta' varjetajiet lokali qodma li jinsabu f'riskju ta' estinzjoni, u f'każijiet oħra l-promozzjoni ta' ċerti varjetajiet "reżistenti" li jirrikjedu biss użu limitat tal-prodotti għall-protezzjoni tal-pjanti. Dawn il-varjetajiet ma jistgħux jintużaw fil-produzzjoni ta' nbejjed b'DOP, iżda jistgħu, wara l-emenda, jiġu indikati u promossi fuq it-tikkettar tal-inbejjed b'IĠP rilevanti. Fost affarijiet oħra, il-bidliet reċenti li saru fil-leġiżlazzjoni nazzjonali, f'konformità mad-dispożizzjonijiet rilevanti tal-leġiżlazzjoni tal-UE, ħolqu l-possibbiltà li jintużaw il-varjetajiet tad-dwieli li joriġinaw mill-ibridi interspeċifiċi ta' Vitis vinifera u speċijiet oħra sabiex jiġu prodotti nbejjed tal-IĠP. Għalhekk, filwaqt li jitqiesu dawn il-kwalitajiet ambjentali, iż-żieda fiż-żona mħawla bil-varjetajiet inkwistjoni u r-riżultati favorevoli miksuba mill-vinifikazzjoni ta' dawn il-varjetajiet innovattivi, din l-emenda għandha l-għan li tagħti l-livell meħtieġ ta' rikonoxxibbiltà u protezzjoni lil dawn il-prodotti wkoll. Il-possibbiltà li l-inbejjed tal-IĠP jitqiegħdu fis-suq bl-ismijiet ta' dawn il-varjetajiet fuq it-tikketti tagħhom iżżid il-valur tagħhom. Il-possibbiltà li dawn il-varjetajiet jissemmew fuq it-tikketta, flimkien mal-indikazzjoni ġeografika "Vallagarina", ittejjeb il-valur tal-prodotti individwali. Wieħed għandu jżomm f'moħħu li xi drabi dawn il-varjetajiet ma jkunux magħrufa jew apprezzati ħafna mill-konsumaturi għaliex, s'issa, ma kienx possibbli li dawn jissemmew fuq it-tikketti tal-inbejjed ikkonċernati. Fi kwalunkwe każ, fil-produzzjoni tal-inbejjed bojod tal-IĠP "Vallagarina" għad hemm il-possibbiltà li jintużaw tali varjetajiet fi kwalunkwe proporzjon. L-emenda tikkonċerna t-taqsima 2.7 tad-Dokument Uniku "Varjetà jew varjetajiet tad-dwieli li minnhom jinkiseb l-inbid/jinkisbu l-inbejjed" u l-Artikoli 2, 5 u 8 tal-Ispeċifikazzjoni tal-Prodott. Iż-żona ġeografika ġiet estiża u ddefinita fir-rigward tad-derogi għat-twettiq tal-operazzjonijiet tal-ipproċessar, f'konformità mad-dispożizzjonijiet tal-leġiżlazzjoni tal-UE rilevanti. F'dan ir-rigward, ġie stabbilit li, minbarra ż-żona tal-produzzjoni tal-għeneb iddefinita fl-Artikolu 3, l-inbid jista' jiġi prodott ukoll fit-territorju amministrattiv kollu tal-provinċji ta' Trento u Verona. Barra minn hekk, l-inbejjed tal-IĠP "Vallagarina" jistgħu jiġu pproċessati fir-Reġjun ta' Veneto u fir-Reġjun tal-viċinat tal-Lombardija, dment li l-azjendi kkonċernati jkunu jistgħu juru tradizzjoni mingħajr waqfien tal-produzzjoni tal-inbejjed tal-IĠP "Vallagarina" u/jew tal-ipproċessar tagħhom fi nbejjed semifrizzanti matul dawn l-aħħar ħames snin ta' vitikultura. Għalhekk, din l-emenda se tipprovdi regoli, f'konformità mar-regolament applikabbli, għall-ipproċessar tal-inbejjed tal-IĠP "Vallagarina" anke fl-unitajiet amministrattivi tal-viċinat taż-żona tal-produzzjoni tal-għeneb iddefinita, li tinkludi r-Reġjuni ta' Veneto u tal-Lombardija. Sabiex l-azjendi kkonċernati jkunu eliġibbli għad-deroga li tippermettilhom jipproduċu l-inbid u/jew jipproċessawh fi nbid semifrizzanti fl-unitajiet amministrattivi kkwotati, li huma akbar mill-provinċji, dawn iridu juru li wettqu b'mod kontinwu dawn l-attivitajiet għall-inbejjed tal-IĠP "Vallagarina" matul dawn l-aħħar ħames snin ta' vitikultura. Din id-deroga hija bbażata fuq tradizzjoni stabbilita sew u tippermetti lill-produtturi kkonċernati jużaw ukoll faċilitajiet tal-ipproċessar li jinsabu fiż-żoni msemmija qabel li jmissu maż-żona tal-produzzjoni tal-għeneb. Fl-istess ħin, id-deroga mhijiex estiża għal impriżi oħra tal-ipproċessar, anke sabiex jiġu ssimplifikati l-kontrolli meħtieġa. Din l-emenda tikkonċerna t-taqsima 2.9 tad-Dokument Uniku "Rekwiżiti oħra applikabbli" u l-Artikolu 5 tal-Ispeċifikazzjoni tal-Prodott. Il-paragrafu tal-Artikolu 5 dwar il-prattika enoloġika tat-taħlit tal-inbejjed u tal-most ġie fformulat mill-ġdid biex tiġi eliminata l-possibbiltà li jintużaw, anke jekk parzjalment biss, l-inbejjed li jkunu nkisbu minn varjetajiet tal-għeneb differenti minn dawk li jistgħu jitkabbru fil-provinċji ta' Trento u Verona. L-emenda għandha l-għan li tagħti lill-operaturi informazzjoni aktar ċara, għalkemm din hija aktar restrittiva meta mqabbla mal-Ispeċifikazzjoni preċedenti, dwar il-possibbiltajiet biex tintuża l-prattika tradizzjonali tat-taħlit. Din il-kjarifika għandha l-għan li tevita li l-prattika tat-taħlit bl-użu ta' varjetajiet tal-għeneb differenti minn dawk li jistgħu jitkabbru fil-provinċji taffettwa b'mod negattiv il-karatterizzazzjoni u l-karatteristiċi tipiċi tal-inbejjed inkwistjoni. Din l-emenda tikkonċerna t-taqsima 2.5 tad-Dokument Uniku "Prattiki enoloġiċi" u l-Artikolu 5 tal-Ispeċifikazzjoni tal-Prodott. Il-varjetà tal-għeneb "Pinot Grigio" ma tistax tibqa' tissemma aktar fl-isem u fil-preżentazzjoni ta' nbejjed b'IĠP "Vallagarina" bla gass, semifrizzanti u frizzanti, anke fil-każ meta jkunu speċifikati żewġ varjetajiet tal-għeneb fuq it-tikketta. It-tneħħija tat-tip varjetali "Pinot Grigio" hija relatata mat-talba parallela għall-protezzjoni tad-DOP "Delle Venezie" li għaliha huwa riżervat l-użu ta' dan it-tip varjetali. Din id-deċiżjoni ġiet miftiehma fi ħdan il-katina tal-produzzjoni u għandha l-għan li tagħti l-ogħla status ta' denominazzjoni ta' oriġini lill-inbid li jinkiseb mill-varjetà "Pinot Grigio", li hija l-aktar waħda distintiva u rappreżentattiva fil-Grigal tal-Italja. Din l-emenda tikkonċerna l-punti 2.4 "Deskrizzjoni tal-inbid/inbejjed", 2.7 "Varjetà jew varjetajiet tad-dwieli li minnhom jinkiseb l-inbid/jinkisbu l-inbejjed" u 2.9 "Rekwiżiti oħra applikabbli" tad-Dokument Uniku u l-Artikoli 2 u 7 tal-Ispeċifikazzjoni tal-Prodott. Il-korp ta' spezzjoni ġie aġġornat: Il-Kamra tal-Kummerċ, l-Industrija, l-Artiġjanat u l-Agrikoltura ta' Trento hija indikata bħala l-korp ta' spezzjoni minflok il-Ministeru għall-Politika Agrikola, l-Ikel u l-Forestrija. Ir-raġuni għall-emenda hija li mill-1 ta' Awwissu 2012, il-Kamra tal-Kummerċ, l-Industrija, l-Artiġjanat u l-Agrikoltura ta' Trento ħadet f'idejha l-kompitu li twettaq l-ispezzjonijiet tal-katina tal-produzzjoni tal-IĠP "Vallagarina" mill-Ministeru għall-Politika Agrikola, l-Ikel u l-Forestrija. Din l-emenda tikkonċerna l-Artikolu 9 tal-Ispeċifikazzjoni tal-Prodott u ma timmodifikax id-Dokument Uniku. IĠP — Indikazzjoni Ġeografika Protetta It-tipi differenti ta' nbejjed bojod juru firxa ta' kuluri li tvarja minn isfar lewn it-tiben għal isfar dehbi, xi drabi bi ħjiel ta' aħdar ċar jew kulur ir-ram. Dawn għandhom aroma fina, bil-frott, xi kultant aromatika, togħmiet li jirriflettu l-varjetà ewlenija tal-għeneb li tintuża fl-inbid. It-togħma hija armonjuża u strutturata tajjeb, li tvarja minn qarsa għal ħelwa u b'bilanċ tajjeb bejn il-kontenut tal-alkoħol u l-aċidità. Fil-każ tal-inbid abjad semifrizzanti, il-preżenza tad-dijossidu tal-karbonju tagħti lill-inbid freskezza u dinamiżmu. Dawk il-kategoriji u t-tipi ta' nbid abjad li jindikaw l-isem/ismijiet ta' varjetà waħda tal-għeneb jew ta' żewġ varjetajiet tal-għeneb irid ikollhom il-karatteristiċi organolettiċi tal-varjetà jew tal-varjetajiet tal-għeneb rilevanti li minnhom ikun inkiseb l-inbid, b'mod partikolari fir-rigward tal-karatteristiċi tal-kulur. Il-produzzjoni tal-inbid permezz ta' żewġ varjetajiet differenti ta' għeneb tal-istess kulur hija prattika stabbilita sew u mifruxa. Sabiex jiġi żgurat li dawn l-inbejjed jirriflettu l-karatteristiċi taż-żewġ varjetajiet tal-għeneb li minnhom isiru, il-varjetà "minuri" tal-għeneb xorta trid tammonta għal aktar minn 15 % tat-total, u l-varjetajiet iridu jiġu indikati fuq it-tikketta f'ordni dixxendenti fir-rigward tal-ammont reali tal-għeneb li jintuża. Qawwa alkoħolika totali minima skont il-volum: 9,0 % Estratt minimu mingħajr zokkor: 14,0 g/l Kwalunkwe parametru analitiku mhux imsemmi jikkonforma mal-limiti stipulati fil-leġiżlazzjoni nazzjonali u tal-UE. L-inbejjed rożè huma grupp ta' prodotti "lesti għax-xorb" li jinkisbu primarjament mill-varjetajiet tal-għeneb Schiava u Merlot. Dawn għandhom kulur roża li jvarja fl-intensità skont il-proċess tal-vinifikazzjoni u t-tul ta' żmien ta' kuntatt mal-qxur. L-aroma għandha aromi tal-frott delikati li jixbhu l-frott artab selvaġġ; it-togħma tvarja minn qarsa għal ħelwa u hija kkaratterizzata minn grad għoli ta' freskezza u ta' faċilità biex jinxtorob, b'mod partikolari fit-tip semifrizzanti. Fil-każ tal-inbid rożè semifrizzanti, il-preżenza tad-diossidu tal-karbonju tagħti lill-inbid freskezza u dinamiżmu. Dawk il-kategoriji u t-tipi ta' nbid li jindikaw l-isem/ismijiet ta' varjetà waħda tal-għeneb jew ta' żewġ varjetajiet tal-għeneb irid ikollhom il-karatteristiċi organolettiċi tal-varjetà jew tal-varjetajiet tal-għeneb rilevanti li minnhom ikun inkiseb l-inbid, b'mod partikolari fir-rigward tal-karatteristiċi tal-kulur. Il-produzzjoni tal-inbid permezz ta' żewġ varjetajiet differenti ta' għeneb tal-istess kulur hija prattika stabbilita sew u mifruxa. Sabiex jiġi żgurat li dawn l-inbejjed jirriflettu l-karatteristiċi taż-żewġ varjetajiet tal-għeneb li minnhom isiru, il-varjetà "minuri" tal-għeneb xorta trid tammonta għal aktar minn 15 % tat-total, u l-varjetajiet iridu jiġu indikati fuq it-tikketta f'ordni dixxendenti fir-rigward tal-ammont reali tal-għeneb li jintuża. Qawwa alkoħolika totali minima skont il-volum: 9,0 % Estratt minimu mingħajr zokkor: 15,0 g/l Kwalunkwe parametru analitiku mhux imsemmi jikkonforma mal-limiti stipulati fil-leġiżlazzjoni nazzjonali u tal-UE. Dawn l-inbejjed għandhom kulur aħmar lewn ir-rubini li jvarja fl-intensità, xi drabi bi ħjiel ta' oranġjo hekk kif l-inbid jimmatura. L-aroma hija tal-frott, xi drabi b'togħmiet etereali li jvarjaw fl-intensità, u li jiżviluppaw jekk l-inbid jiġi mmaturat. It-togħma hija armonjuża, minn qarsa għal ħelwa. It-tip Novello jesprimi l-aromi u t-togħmiet assoċjati mat-teknika partikolari tal-maċerazzjoni tal-karbonju li tintuża biex jiġi prodott l-inbid mill-għeneb. Fil-każ tal-inbid aħmar semifrizzanti, il-preżenza tad-diossidu tal-karbonju tagħti lill-inbid freskezza u dinamiżmu. Dawk il-kategoriji u t-tipi tal-inbid aħmar li jindikaw l-isem/l-ismijiet ta' varjetà waħda tal-għeneb jew ta' żewġ varjetajiet tal-għeneb irid ikollhom il-karatteristiċi organolettiċi tal-varjetà jew tal-varjetajiet rilevanti tal-għeneb li minnhom ikun inkiseb l-inbid, b'mod partikolari fir-rigward tal-kulur. Il-produzzjoni tal-inbid permezz ta' żewġ varjetajiet differenti ta' għeneb tal-istess kulur hija prattika stabbilita sew u mifruxa. Sabiex jiġi żgurat li dawn l-inbejjed jirriflettu l-karatteristiċi taż-żewġ varjetajiet tal-għeneb li minnhom isiru, il-varjetà "minuri" tal-għeneb xorta trid tammonta għal aktar minn 15 % tat-total, u l-varjetajiet iridu jiġu indikati fuq it-tikketta f'ordni dixxendenti fir-rigward tal-ammont reali tal-għeneb li jintuża. Qawwa alkoħolika totali minima skont il-volum: 11,0 % fil-każ tat-tip "Novello"; 9,0 % għal tipi oħra; Estratt minimu mingħajr zokkor: 18,0 g/l. Kwalunkwe parametru analitiku mhux imsemmi jikkonforma mal-limiti stipulati fil-leġiżlazzjoni nazzjonali u tal-UE. Dawn it-tipi jistgħu jiġu prodotti biss mill-varjetajiet Chardonnay, Pinot Bianco, Pinot Grigio, Pinot Nero u Müller Thurgau, jew waħedhom jew flimkien. Il-kulur tal-inbejjed ivarja minn isfar kulur it-tiben għal isfar dehbi bi ħjiel ta' aħdar ċar u ragħwa fina u li ddum għal żmien twil; dawn għandhom aroma fina, xi kultant tal-frott, bi ħjiel tal-ħmira. It-togħma hija dinamika u armonjuża, minn brut nature għal ħelwa. Dawk il-kategoriji u t-tipi ta' nbid abjad frizzanti li jindikaw l-isem/ismijiet ta' varjetà waħda tal-għeneb jew ta' żewġ varjetajiet tal-għeneb irid ikollhom il-karatteristiċi organolettiċi tal-varjetà jew tal-varjetajiet tal-għeneb rilevanti li minnhom ikun inkiseb l-inbid, b'mod partikolari fir-rigward tal-karatteristiċi tal-kulur, għajr fil-każ tal-qxur iffermentati tal-għeneb Pinot Nero u li jintużaw biex jiġu prodotti nbejjed frizzanti u nbejjed frizzanti ta' kwalità. Il-produzzjoni tal-inbid permezz ta' żewġ varjetajiet differenti ta' għeneb tal-istess kulur hija prattika stabbilita sew u mifruxa. Sabiex jiġi żgurat li dawn l-inbejjed jirriflettu l-karatteristiċi taż-żewġ varjetajiet tal-għeneb li minnhom isiru, il-varjetà "minuri" tal-għeneb xorta trid tammonta għal aktar minn 15 % tat-total, u l-varjetajiet iridu jiġu indikati fuq it-tikketta f'ordni dixxendenti fir-rigward tal-ammont reali tal-għeneb li jintuża. Qawwa alkoħolika totali minima skont il-volum: 11,0 % Estratt minimu mingħajr zokkor: 14,0 g/l Kwalunkwe parametru analitiku mhux imsemmi jikkonforma mal-limiti stipulati fil-leġiżlazzjoni nazzjonali u tal-UE. Dawn it-tipi jistgħu jiġu prodotti biss mill-inbejjed magħmula mill-varjetajiet Chardonnay, Pinot Bianco, Pinot Grigio, Pinot Nero u Müller Thurgau, jew waħedhom jew flimkien. L-inbejjed rożè frizzanti għandhom kulur roża li jvarja fl-intensità u ragħwa fina u li ddum żmien twil; dawn għandhom aroma fina, xi kultant tal-frott, bi ħjiel tal-ħmira. It-togħma hija dinamika u armonjuża, minn brut nature għal ħelwa. Meta jinħarġu għall-konsum, dawn il-kategoriji u t-tipi tal-inbejjed rożè frizzanti li jindikaw l-isem/ismijiet ta' varjetà waħda tal-għeneb jew ta' żewġ varjetajiet tal-għeneb, minbarra l-karatteristiċi msemmija hawn fuq, irid ikollhom il-karatteristiċi organolettiċi tal-varjetà jew tal-varjetajiet rilevanti tal-għeneb li minnhom ikun inkiseb l-inbid. Il-produzzjoni tal-inbid permezz ta' żewġ varjetajiet differenti ta' għeneb tal-istess kulur hija prattika stabbilita sew u mifruxa. Sabiex jiġi żgurat li dawn l-inbejjed jirriflettu l-karatteristiċi taż-żewġ varjetajiet tal-għeneb li minnhom isiru, il-varjetà "minuri" tal-għeneb xorta trid tammonta għal aktar minn 15 % tat-total, u l-varjetajiet iridu jiġu indikati fuq it-tikketta f'ordni dixxendenti fir-rigward tal-ammont reali tal-għeneb li jintuża. Qawwa alkoħolika totali minima skont il-volum: 11,0 %; Estratt minimu mingħajr zokkor: 14,0 g/l Kwalunkwe parametru analitiku mhux imsemmi jikkonforma mal-limiti stipulati fil-leġiżlazzjoni nazzjonali u tal-UE. Dan it-tip jista' jiġi prodott biss mill-most jew minn most parzjalment ifframmentat mill-varjetà Moscato Giallo. Qawwa alkoħolika totali minima skont il-volum: 11,0 % Estratt minimu mingħajr zokkor: 14,0 g/l Kwalunkwe parametru analitiku mhux imsemmi jikkonforma mal-limiti stipulati fil-leġiżlazzjoni nazzjonali u tal-UE. L-Ispeċifikazzjoni tal-Prodott tippermetti t-taħlit ta' most u nbejjed sa massimu ta' 15 %, skont il-leġiżlazzjoni rilevanti tal-Unjoni Ewropea, ma' most u nbejjed, inkluż minn żoni Taljani oħra tal-vitikultura, sakemm dawn ikunu nkisbu minn varjetajiet tal-għeneb mhux aromatiċi kklassifikati bħala "tajbin għall-kultivazzjoni" jew "taħt osservazzjoni" fil-provinċji ta' Trento u Verona. L-ipproċessar fi nbid frizzanti jitħalla jsir b'mod esklussiv permezz tal-metodu tal-fermentazzjoni sekondarja f'kontenituri kbar (awtoklavi). It-tipi "Vallagarina" Bianco, Rosato u Rosso mingħajr indikazzjoni tal-varjetà tal-għeneb 23 000 kg ta' għeneb għal kull ettaru It-tipi "Vallagarina" li jispeċifikaw il-varjetà tal-għeneb — fir-rigward tal-għeneb li jinqata' fil-provinċja ta' Verona 23 000 kg ta' għeneb għal kull ettaru It-tipi "Vallagarina" li jispeċifikaw il-varjetà tal-għeneb — fir-rigward tal-għeneb li jinqata' fil-provinċja ta' Trento 19 500 kg ta' għeneb għal kull ettaru Iż-żona tal-produzzjoni tal-għeneb li jintuża biex jiġu prodotti l-inbejjed "Vallagrina" tinkludi: parti ddefinita tat-territorju tal-muniċipalitajiet ta' Brentino Belluno, Dolcè u Rivoli Veronese fil-provinċja ta' Verona. Iż-żona tal-produzzjoni tinkludi ż-żona ġeografikament u storikament magħrufa bħala "Vallagarina", li testendi għal madwar 60 km tul il-medda tax-Xmara Adige bejn il-provinċji ta' Trento u Verona. Iż-żona taqa' fiż-żoni ta' vitikultura tal-UE "C I" (fir-rigward taż-żona fil-Provinċja ta' Trento) u "C II" (fir-rigward taż-żona fil-provinċja ta' Verona). Malvasia Istriana B. — Malvasia IĠP "Vallagarina" — il-kateogriji kollha tal-prodott: Inbid (1), Inbid frizzanti (4), Inbid frizzanti ta' kwalità (5), Inbid frizzanti aromatiku ta' kwalità (6), Inbid semifrizzanti (8) Il-Vallagrina tinkludi ż-żona li testendi tul il-medda tax-Xmara Adige bejn il-provinċji ta' Trento u Verona. Il-vitikultura tirrappreżenta l-attività agrikola ewlenija f'din iż-żona, inkluż f'termini ta' pajsaġġ. Iż-żona għandha l-kontorni tipiċi ta' widien glaċjali kbar, b'għoljiet weqfin magħluqa b'uċuħ tal-ġebel vertikali. Il-vinji jkopru l-art bejn 100 u 700 metru 'l fuq mil-livell tal-baħar. Il-ħamrija fil-qiegħ tal-wied hija magħmula minn depożiti alluvjali b'nisġa li fil-biċċa l-kbira tagħha hija magħmula mit-tafal u mir-ramel u bi proporzjon għoli ta' ramel fin; ġeneralment ma jkun hemm l-ebda ġebel u blat, minbarra fi ftit żoni tal-għargħar li jinsabu qrib id-depożiti alluvjali. Il-ħamrija m'ilhiex wisq li ġiet iffurmata u tvarja minn fonda għal fonda ħafna, b'nisġa li fil-parti l-kbira tagħha hija magħmula minn trab ġulġlieni u trab ġulġlieni ramli, u ta' spiss ikollha kontenut għoli tal-ġebel tal-ġir; ġeneralment, l-ilma jiskula tajjeb fiha. Iż-żona bl-għoljiet tikkonsisti minn koni kalkarużi, ġeneralment b'livell għoli ta' karbonati u ħafna blat u ġebel. Fl-għoljiet bejn Isera u Brentonico, hemm ħamrija li toriġina minn substrati bażaltiċi. Fejn l-għoljiet huma aktar wieqfa, il-ħamrija hija mtarrġa b'ħitan tal-ġebel niexef. Vallagarina hija żona ta' tranżizzjoni bejn il-klima Alpina u l-klima aktar moderata tal-Prealpi ta' Veneto. Is-sjuf huma sħan, iżda, speċjalment fl-aħħar tas-sajf, iż-żoni bl-għoljiet igawdu varjazzjoni sinifikanti fit-temperatura bejn binhar u billejl. Ix-xtiewi huma kesħin u t-temperaturi jistgħu jinżlu taħt iż-żero; it-temperaturi huma aktar moderati miż-żoni li jinsabu aktar 'il fuq, bis-saħħa tal-kurrenti mil-Lag ta' Garda li jinsab fil-qrib. Ix-xita hija tipika tal-Mediterran b'medji annwali ta' 850/1 000 mm ta' xita. Il-kultivazzjoni tal-vinji fiż-żona tmur lura għaċ-ċivilizzazzjoni ta' Paleoveneto jew dik Etruska-Reta (is-seklu 7 — 5 Q.K.). Sa miż-żminijiet Rumani, il-pożizzjoni strateġika taż-żona li tgħaqqad lit-Tramuntana man-Nofsinhar tal-Ewropa ppermettiet li l-inbejjed jinfirxu fis-swieq fiż-żewġ direzzjonijiet. Evidenza sinifikanti hija rrappreżentata mil-lapida tal-funerali li tmur lura għat-tieni/it-tielet seklu A.D. iddedikata lin-negozjant tal-inbid ta' Trento Publius Tenatius Essimnus, li nstabet f'Passau, il-Ġermanja. Il-vitikultura fiż-żona ngħatat spinta qawwija bl-annessjoni mar-Repubblika ta' Venezja, bl-introduzzjoni tal-varjetà Marzemino f'Vallagarina li tmur lura għal dan l-avveniment. Il-vitikultura mbagħad tilfet xi ftit mill-importanza tagħha meta l-bdiewa lokali tefgħu ħarsithom fuq il-kultivazzjoni tat-tut biex jitimgħu lid-dud tal-ħarir. Ir-rikostruzzjoni ta' wara l-filossera u ta' wara l-gwerra ppermettiet lil Vallagarina terġa' tikseb l-importanza tagħha fil-kuntest tal-produzzjoni tal-inbid nazzjonali sa mis-snin ħamsin. Minn dak iż-żmien, l-evidenza turi li l-isem "Vallagarina" intuża b'mod kontinwu, filwaqt li wassal għar-rikonoxximent tal-indikazzjoni ġeografika tal-istess isem fl-1995. L-isem ġeografiku "Vallagarina" intuża wkoll storikament kemm fir-rapporti tas-swieq tal-Kamra tal-Kummerċ ta' Trento kif ukoll fil-katalgi tal-avvenimenti tal-inbid li ilhom jiġu organizzati fir-reġjun mill-bidu tas-seklu 20. Minn dak iż-żmien, kien hemm influwenza pożittiva fuq il-vitikultura u l-attività enoloġika f'Vallagarina minħabba l-prossimità tal-iskejjel storiċi tal-enoloġija ta' San Michele all'Adige (Trento) u ta' Conegliano Veneto (Treviso), li ta' min jiġu mfaħħra talli kkontribwew għat-tixrid ta' tekniki ġodda u għarfien ġdid dwar il-vitikultura u dawk enoloġiċi minn mindu ġew stabbiliti. Barra minn hekk, il-kontribut tal-partijiet ikkonċernati lokali (kultivaturi tal-inbid u enoloġisti) fl-użu ta' metodi tal-produzzjoni bbażati fuq is-sostenibbiltà ambjentali u ekonomika u fl-adozzjoni ta' tekniki u teknoloġija tal-produzzjoni innovattivi huwa kruċjali wkoll. Il-karatteristiċi u l-kwalitajiet tal-inbejjed tal-IĠP "Vallagarina" huma dovuti għall-ħila tal-produtturi tal-inbid, li joperaw f'territorju fejn it-topografija u l-frammentazzjoni tal-proprjetà jirrikjedu għadd kbir ta' sigħat ta' xogħol fis-sena (huma meħtieġa aktar minn 600 siegħa biex jiġi kkultivat ettaru wieħed ta' vinja). B'mod partikolari, il-biċċa l-kbira ta' dan il-ħin jiġi ddedikat għal operazzjonijiet li għadhom l-għan li jottimizzaw it-tkabbir tal-pjanti u l-maturazzjoni tal-għeneb, filwaqt li jistimolaw ir-reżistenza naturali għall-patoġeni u jnaqqsu l-użu ta' miżuri għas-saħħa tal-pjanti. F'dan ir-rigward, għandu jiġi nnotat li kważi ż-żona sħiħa mħawla bid-dwieli tiġi kkultivata skont il-prinċipji tal-ġestjoni integrata, u dejjem aktar organika, tal-organiżmi ta' ħsara. Illum il-ġurnata, il-vitikultura hija waħda mill-attivitajiet ekonomiċi ewlenin ta' Vallagarina, b'aktar minn 800 azjenda tal-vitikultura, u qed tħalli impatt pożittiv fuq għadd ta' oqsma, fosthom it-tradizzjonijiet popolari, il-kultura, l-arti u l-gastronomija. Minn perspettiva ambjentali, il-vinji huma wkoll il-karatteristika tal-pajsaġġ li tiddistingwi lit-territorju ta' Vallagarina u huma l-prerekwiżit għall-enoturiżmu. Informazzjoni dwar il-kwalità speċjali tal-prodotti attribwibbli għall-oriġini ġeografika u r-rabta kawżali mal-karatteristiċi naturali u umani taż-żona ġeografika Il-ħamrija u l-kundizzjonijiet klimatiċi taż-żona tal-produzzjoni tal-għeneb, bħalma huma l-esponiment, iż-żiffiet u r-riħ, l-istruttura u l-kompożizzjoni tal-ħamrija favorevoli tagħha, l-effett mitiganti tal-Lag ta' Garda li jinsab fil-qrib, u l-varjazzjoni sinifikanti fit-temperatura bejn binhar u billejl jipprovdu l-kundizzjonijiet ottimali biex jinkiseb għeneb ta' kwalità għolja, b'akkumulazzjoni ta' sustanzi aromatiċi u ż-żamma ta' bilanċ tajjeb bejn il-kontenut taz-zokkor u tal-aċidu u l-karatteristiċi organolettiċi tal-inbejjed li jirriżultaw. Il-biċċa l-kbira ta' dan il-ħin jiġi ddedikat għal "ġestjoni ekoloġika", jiġifieri operazzjonijiet li għandhom l-għan li jottimizzaw it-tkabbir tal-pjanti u l-maturazzjoni tal-għeneb, filwaqt li jistimolaw ir-reżistenza naturali għall-patoġeni u jnaqqsu l-użu ta' miżuri għas-saħħa tal-pjanti. L-għarfien tal-produtturi dwar il-karatteristiċi tad-diversi varjetajiet tal-għeneb fiż-żoni tal-produzzjoni differenti jagħmilha possibbli biex jippjanaw l-operazzjonijiet tal-ħsad (li għadhom jitwettqu b'mod manwali) b'tali mod li jidentifikaw l-aħjar mument possibbli għall-qtugħ skont il-karatteristiċi mixtieqa tal-inbid. L-għeneb abjad normalment jinqata' kmieni sabiex jiġi ppreservat il-komponent aċidiku, li huwa meħtieġ biex jiġi żgurat li l-inbejjed ikollhom il-freskezza karatteristika u t-togħmiet tal-frott tipiċi; min-naħa l-oħra, l-għeneb li jintuża biex jiġi prodott l-inbid aħmar jinħasad aktar tard sabiex ikun aktar misjur u aktar kumpless, u b'hekk jittejbu l-komponenti alkoħoliċi u polifenoli. L-inbejjed bojod jiġu fi spettru ta' kuluri li jvarjaw minn isfar lewn it-tiben għal isfar dehbi, xi kultant bi ħjiel ta' aħdar ċar; għandhom aromi tal-frott u għandhom palat frisk u kemxejn aċiduż; meta l-inbejjed jinkisbu minn varjetajiet aromatiċi jew semiaromatiċi, din il-karatteristika hija evidenti u xi ftit jew wisq b'saħħitha fit-togħma. L-inbejjed bojod joriġinaw primarjament minn żoni bl-għoljiet u normalment għandhom struttura medja, iżda huma apprezzati ħafna għall-freskezza, il-fwieħa u t-togħma ġenerali bbilanċjata tajjeb tagħhom. Il-maġġoranza tal-inbejjed bojod huma magħmula minn varjetajiet internazzjonali, li madankollu ilhom jiġu mkabbra fiż-żona għal żmien twil, bħal Chardonnay, Müller Thurgau and Sauvignon, li magħhom huma miżjuda għadd ta' varjetajiet nattivi bħal Nosiola u Traminer Aromatico. L-inbejjed ħomor joriġinaw primarjament mill-ħamrija sedimentarja fonda tal-qiegħ tal-wied. Il-kwalità minerali aħjar ta' din il-ħamrija tiffavorixxi l-produzzjoni tal-inbejjed li huma pjuttost kumplessi, strutturati u adattati wkoll għall-maturazzjoni, li tista' tittejjeb b'perjodu moderat ta' ħażna f'kontenituri tal-injam. L-inbejjed għandhom kulur aħmar lewn ir-rubini li jvarja fl-intensità, skont id-durata tal-fermentazzjoni fuq il-qxur; mal-maturazzjoni l-kulur jista' jevolvi fil-lewn, billi jiżviluppa ħjiel ta' oranġjo. Anke l-maġġoranza tal-inbejjed ħomor huma magħmula minn varjetajiet internazzjonali bħal Merlot u l-Cabernets, li magħhom jiżdiedu għadd ta' varjetajiet nattivi bħal Schiava, Lagrein u Teroldego. L-inbejjed rożè jammontaw għal minoranza tal-inbejjed "Vallagarina" fir-rigward tal-kwantità, u primarjament huma magħmula minn għadd ta' varjetajiet (Schiava, Merlot) li l-għeneb tagħhom huma qxur iffermentati jew, l-aktar, b'perjodu qasir ta' kuntatt mal-qxur. L-inbejjed rożè għandhom kulur roża skur karatteristika; dawn għandhom aromi delikati li jixbhu l-frott artab selvaġġ u s-sensazzjonijiet tal-frott fuq il-palat huma akkumpanjati minn freskezza u faċilità biex jinxtorob sinifikanti. L-interazzjoni bejn il-fatturi naturali (il-varjetà tal-għeneb, il-klima, il-ħamrija), l-esperjenza miksuba mill-operaturi lokali u mit-tekniki moderni tat-tkabbir u tal-vinifikazzjoni tagħmilha possibbli li jiġu prodotti nbejjed ta' kwalità li l-karatteristiċi u r-reputazzjoni tagħhom huma marbutin kemm maż-żona tal-produzzjoni kif ukoll mal-varjetà tal-għeneb li minnhom huma prodotti. B'mod partikolari, il-kombinazzjoni tal-fatturi naturali, ambjentali u klimatiċi, tagħti lill-inbejjed struttura tajba, qawwa alkoħolika moderata, freskezza partikolari marbuta ma' kontenut aċidiku għoli u freskezza u intensità ta' aromi mhux komuni. Informazzjoni dwar il-kwalità speċjali tal-prodotti attribwibbli għall-oriġini ġeografika u r-rabta kawżali mal-karatteristiċi naturali u umani taż-żona ġeografika Fil-każ tal-inbid frizzanti, ir-rabta maż-żona hija stabbilita mit-tradizzjoni tal-produzzjoni tal-inbejjed frizzanti li ż-żona tista' tgawdi minnha. Il-produzzjoni tal-inbid frizzanti tmur lura għall-bidu tas-seklu 20 u żviluppat maż-żmien kemm fir-rigward tal-għadd ta' vinji li jipproduċu l-inbid kif ukoll it-teknoloġija tal-produzzjoni li hija disponibbli għall-operaturi. It-tradizzjoni stabbilita sew tal-produzzjoni tal-inbejjed frizzanti identifikat l-għeneb tal-varjetajiet Chardonnay, Pinot Bianco, Pinot Grigio, Pinot Nero u Müller-Thurgau bħala partikolarment adattati għall-produzzjoni tal-inbejjed frizzanti u tal-inbejjed frizzanti ta' kwalità, kemm dawk li jsiru minn varjetà waħda kif ukoll dawk li jsiru minn taħlita ta' varjetajiet, u l-varjetà nattiva tal-għeneb Moscato Giallo bħala l-unika bażi għall-produzzjoni ta' "inbid frizzanti aromatiku ta' kwalità". Il-karatteristiċi tipiċi tal-inbejjed frizzanti tal-IĠP "Vallagarina" huma msejsa fuq id-disponibbiltà tal-materja prima minn żoni ta' vitikultura b'altitudni għolja fejn l-għeneb iżomm, aktar minn kwalunkwe post ieħor, bilanċ bejn il-kontenut taz-zokkor u l-komponent aċiduż, li t-tnejn li huma jittejbu bil-varjazzjoni fit-temperatura bejn binhar u billejl, li ssir aktar qawwija hekk kif tiżdied l-altitudni tal-vinji. Dawn il-karatteristiċi, flimkien mal-attenzjoni partikolari li tingħata matul il-fażijiet tat-tkabbir u tal-vinifikazzjoni tal-għeneb u matul il-perjodu tal-fermentazzjoni sekondarja sussegwenti, jirriżultaw fi prodott komplut bi kwalitajiet partikolari ta' sottilezza u eleganza. Dawn l-inbejjed frizzanti huma kkaratterizzati mill-iżvilupp ta' ragħwa fina u li ddum żmien twil, u minn kulur li jvarja minn isfar lewn it-tiben għal isfar dehbi bi ħjiel ta' aħdar ċar. Dawn għandhom aroma fina, xi kultant tal-frott, bi ħjiel tal-ħmira. It-togħma hija fina u armonjuża u karatteristika tal-varjetà Moscato jekk l-inbid frizzanti jinkiseb minn din il-varjetà tal-għeneb. L-inbid frizzanti rożè, li primarjament jinkiseb mill-varjetà tal-għeneb ta' Pinot Nero, huwa kkaratterizzat minn ragħwa fina u li ddum żmien twil, u minn kulur roża li jvarja fl-intensità. Għandu aroma distintiva u fina bi ħjiel tal-ħmira. It-togħma hija fina u distintiva. Il-kategoriji (inbid frizzanti, inbid frizzanti ta' kwalità, inbid frizzanti aromatiku ta' kwalità) u t-tipi (abjad, rożè) kollha tal-inbid frizzanti jistgħu jiġu prodotti fil-verżjonijiet minn "brut nature" sa "ħelwa" skont il-kontenut taz-zokkor residwu fil-prodott meta jiġi kkunsmat. L-interazzjoni bejn il-fatturi naturali (il-varjetà tal-għeneb, il-klima, il-ħamrija), l-esperjenza miksuba mill-operaturi lokali u mit-tekniki moderni tat-tkabbir u tal-vinifikazzjoni tagħmilha possibbli li jiġu prodotti nbejjed ta' kwalità li l-karatteristiċi tagħhom huma marbuta kemm maż-żona tal-produzzjoni kif ukoll mal-varjetà tal-għeneb li minnhom huma prodotti. B'mod partikolari, il-kombinazzjoni ta' fatturi naturali, ambjentali u klimatiċi tagħti lill-inbejjed struttura tajba, qawwa alkoħolika moderata, freskezza partikolari marbuta ma' kontenut għoli tal-aċidu u freskezza u intensità tal-aromi mhux komuni. Informazzjoni dwar il-kwalità speċjali tal-prodotti attribwibbli għall-oriġini ġeografika u r-rabta kawżali mal-karatteristiċi naturali u umani taż-żona ġeografika Ir-rabta maż-żona hija stabbilita mill-produzzjoni tradizzjonali f'Vallagarina ta' nbejjed semifrizzanti naturali. Dan it-tip ta' produzzjoni, li ilu li beda mis-snin sittin sabiex tiġi ssodisfata d-domanda li ġejja primarjament mis-swieq fejn jiġi mitkellem il-Ġermaniż, aktar tard irnexxa wkoll fis-swieq lokali u nazzjonali. Dan is-suċċess wassal kemm għall-kontinwità tal-produzzjoni kif ukoll għall-irfinar tat-tekniki tal-produzzjoni li tejbu l-livell tal-kwalità tal-inbejjed. Il-konverżjoni varjetali ta' "Vallagarina" fissret li l-maġġoranza tal-għeneb iswed ġie ssostitwit b'varjetajiet tal-għeneb abjad li rriżultat f'disponibbiltà akbar tal-inbejjed b'karatteristiċi li jagħmluhom adattati biex jiġu pproċessati fi nbid semifrizzanti. Primarjament dawn huma, iżda mhux biss, l-istess varjetajiet bħal dawk li jintużaw biex jiġi prodott l-inbid frizzanti. L-inbejjed ħomor u rożè huma magħmula wkoll fi nbid semifrizzanti iżda fuq skala iżgħar. Il-produzzjoni tal-inbejjed frizzanti tal-IĠP "Vallagarina" hija msejsa fuq id-disponibbiltà tal-materja prima minn żoni ta' vitikultura b'altitudni għolja fejn l-għeneb għandu bilanċ bejn il-kontenut taz-zokkor u l-komponent aċiduż, li jittejjeb bil-varjazzjoni fit-temperatura bejn binhar u billejl, li ssir aktar qawwija hekk kif tiżdied l-altitudni tal-vinji. Dawn il-varjazzjonijiet fit-temperatura jikkawżaw akkumulazzjoni konsiderevoli tal-prekursuri aromatiċi li jagħtu lill-inbejjed il-karatteristiċi organolettiċi partikolari tagħhom. Dawn il-karatteristiċi, flimkien mal-attenzjoni partikolari li tittieħed matul il-fażijiet tat-tkabbir u tal-vinifikazzjoni tal-għeneb u matul il-perjodu tal-fermentazzjoni sekondarja sussegwenti, jagħtu lill-inbejjed semifrizzanti dawk il-karatteristiċi tal-freskezza u tad-dinamiżmu li jiddistingwuhom u li huma marbuta wkoll mar-rilaxx moderat tad-diossidu tal-karbonju. B'mod partikolari, minħabba l-investimenti konsiderevoli meħtieġa għall-ipproċessar tal-inbid semifrizzanti, il-produzzjoni ta' dan l-inbid hija kkonċentrata f'għadd limitat ta' impriżi, li jwettqu wkoll il-proċess f'isem partijiet terzi. L-ispeċjalizzazzjoni għolja ta' dawn l-impriżi, li għandhom tagħmir teknoloġikament avvanzat, għamlitha possibbli li tiġi rfinuta t-teknika tal-fermentazzjoni sekondarja f'kontenituri kbar (awtoklavi), filwaqt li għenet biex tittejjeb il-kwalità tal-inbejjed semifrizzanti. It-topografija tal-art u l-frammentazzjoni tal-proprjetà jammontaw għall-għadd kbir ta' sigħat ta' xogħol fis-sena (aktar minn 600) meħtieġa biex jiġi kkultivat ettaru wieħed ta' vinja. Il-biċċa l-kbira ta' dan il-ħin jiġi ddedikat għal operazzjonijiet li jkollhom l-għan li jottimizzaw it-tkabbir tal-pjanti u l-maturazzjoni tal-għeneb, filwaqt li jistimolaw ir-reżistenza naturali għall-patoġeni u jnaqqsu l-użu ta' miżuri għas-saħħa tal-pjanti. F'dan ir-rigward, għandu jiġi nnotat li kważi ż-żona sħiħa mħawla bid-dwieli tiġi kkultivata skont il-prinċipji tal-ġestjoni integrata, u dejjem aktar organika, tal-organiżmi ta' ħsara. L-interazzjoni bejn il-fatturi naturali (il-varjetà tal-għeneb, il-klima, il-ħamrija), l-esperjenza miksuba mill-operaturi lokali u mit-tekniki moderni tat-tkabbir u tal-vinifikazzjoni tagħmilha possibbli li jiġu prodotti nbejjed ta' kwalità li l-karatteristiċi tagħhom huma marbutin kemm maż-żona tal-produzzjoni kif ukoll mal-varjetajiet tal-għeneb li minnhom huma prodotti. B'mod partikolari, il-kombinazzjoni ta' fatturi naturali, ambjentali u klimatiċi tagħti lill-inbejjed struttura tajba, qawwa alkoħolika moderata, freskezza partikolari marbuta ma' kontenut għoli tal-aċidu, u freskezza u intensità tal-aromi mhux komuni. Anke f'dan il-każ, il-prossimità tal-Istitut Agrikolu San Michele all'Adige u tal-Iskola tal-Enoloġija ta' Conegliano għenet biex jiġi żviluppat l-għarfien tekniku meħtieġ biex jiġu prodotti nbejjed semifrizzanti ta' kwalità għolja permezz tal-varjetajiet tal-dwieli li jitkabbru fiż-żona, u biex dan l-għarfien jinxtered fost il-kultivaturi tal-inbid u l-enoloġisti. Qafas ġuridiku: Il-leġiżlazzjoni tal-UE Tip ta' kundizzjoni addizzjonali: Deroga dwar il-produzzjoni fiż-żona ġeografika identifikata Deskrizzjoni tal-kundizzjoni: Minbarra fiż-żona tal-produzzjoni tal-għeneb, il-vinifikazzjoni u l-ipproċessar fi nbid semifrizzanti u frizzanti jistgħu jitwettqu wkoll fir-Reġjun ta' Veneto u fir-reġjun tal-viċinat tal-Lombardija, dment li l-azjendi kkonċernati jkunu jistgħu juru tradizzjoni mingħajr waqfien tal-produzzjoni ta' nbejjed tal-IĠP "Vallagarina" matul dawn l-aħħar ħames snin tal-vitikultura. Din id-deroga hija bbażata fuq tradizzjoni stabbilita sew u tippermetti lill-produtturi kkonċernati jużaw ukoll faċilitajiet tal-ipproċessar li jinsabu fiż-żoni msemmija qabel li jmissu maż-żona tal-produzzjoni tal-għeneb; fl-istess ħin, id-deroga mhijiex estiża għal impriżi oħra tal-ipproċessar, anke sabiex jiġu ssimplifikati l-kontrolli meħtieġa. Qafas ġuridiku: Il-leġiżlazzjoni tal-UE Tip ta' kundizzjoni addizzjonali: Dispożizzjonijiet addizzjonali dwar it-tikkettar Deskrizzjoni tal-kundizzjoni: It-tikketti tal-inbejjed tal-IĠP "Vallagarina" jistgħu juru l-isem/ismijiet ta' varjetà waħda tal-għeneb jew ta' żewġ varjetajiet tal-għeneb, minbarra għall-varjetajiet li ġejjin, li huma pprojbiti b'mod espliċitu fid-denominazzjoni u l-preżentazzjoni: Il-varjetà Pinot Grigio hija eskluża għall-inbejjed tal-provinċja ta' Verona; Il-varjetajiet Pinot Grigio u Marzemino huma esklużi għall-inbejjed tal-provinċja ta' Trento. Fil-każ ta' nbejjed frizzanti, tista' ssir referenza għal varjetà waħda jew għal żewġ varjetajiet, limitata għall-varjetajiet li ġejjin: Inbid frizzanti u Nbid frizzanti ta' kwalità: Chardonnay, Pinot Bianco, Pinot Nero u Müller Thurgau; Barra minn hekk, sabiex l-inbejjed tal-IĠP "Vallagarina" jiġu denominati bl-ismijiet ta' żewġ varjetajiet tal-għeneb tal-istess kulur, l-għeneb tal-varjetà "minuri" tal-għeneb xorta trid tammonta għal aktar minn 15 % tat-total, u l-varjetajiet iridu jiġu indikati fuq it-tikketta f'ordni dixxendenti sabiex jiġi rrispettat l-ammont attwali tal-għeneb li jintuża. Ir-raġuni għal dan huwa biex jiġi żgurat li tali nbejjed jirriflettu l-karatteristiċi taż-żewġ varjetajiet tal-għeneb li minnhom jiġu prodotti. DOP – Denominazzjoni ta' oriġini protetta Inbid aħmar "Crianza": aħmar lewn iċ-ċirasa. Noti ta' frott u ta' ħwawar integrati sew; veġetazzjoni Mediterranja. Togħma ħelwa, frott b'tannini ħfief, palat pjaċevoli. Inbid aħmar immaturat fil-btieti: b'tonalitajiet fil-vjola; ileqq u nadif. Aromi primarji tajbin ta' frott aħmar, aromi tal-foresta u tal-injam. Fil-ħalq, iħalli togħmiet pikkanti u ta' frott. Kulur aħmar b'tonalitajiet tal-frawli u ħjiel ta' vjola; ċar u jleqq. Aroma qawwija ħafna u ta' frott. Ibbilanċjata ħafna fil-ħalq, u tfakkar fil-frott u fl-aromi tal-fjuri. Kulur isfar lewn it-tiben, ileqq. Aromi ta' frott. Fil-ħalq, togħma ta' frott qawwija u tajba. Il-vinifikazzjoni tal-inbejjed ħomor immaturati fil-btieti, "Crianza", "Reserva" u "Gran reserva", issir mill-varjetajiet ta' Bobal, Tempranillo, Cabernet Sauvignon jew Merlot. Il-produzzjoni ssir f'kontenituri b'temperatura kkontrollata li ma taqbiżx it-28 °C. Il-maturazzjoni ssir fi btieti tal-ballut b'kapaċità ta' 225 jew 300 litru. L-inbejjed immaturati fil-btieti jinżammu hemmhekk għal inqas minn 6 xhur, għall-kuntrarju tal-inbejjed "Crianza" li jinżammu hemmhekk minn tal-inqas 6 xhur, l-inbejjed "Reserva" li jinżammu hemmhekk minn tal-inqas 12-il xahar, u l-inbejjed "Gran Reserva" li jinżammu hemmhekk minn tal-inqas 18-il xahar. Dawn l-inbejjed jilħqu l-maturazzjoni tagħhom fil-flixkun sal-iskadenza tal-perjodu minimu legalment previst. L-inbejjed bojod Chardonnay jiffermentaw fi btieti ġodda tal-ballut ta' 225 jew 300 litru. L-inbejjed rożè jiġu prodotti l-aktar mill-varjetà tal-għenba ħamra ta' Bobal. Il-produzzjoni tagħhom ssir f'kontenituri tal-azzar inossidabbli b'temperatura li ma taqbiżx it-22 °C. Ir-rendiment massimu huwa stabbilit għal 70 %. Il-varjetà Bobal titkabbar skont id-daqs tradizzjonali ta' siġar miżburin b'forma ta' skutella. Il-varjetajiet l-oħra jitħawlu bl-istruttura "espaldera". Il-kontroll tal-maturazzjoni, tal-kontenut taz-zokkor, tal-pH u tal-aċidità jiddetermina l-jum ideali għall-ħsad, skont l-inbid li se jiġi prodott mill-għeneb. Varjetajiet ħomor: 7 950 kg ta' għeneb għal kull ettaru Varjetajiet ħomor: 55,65 ettolitru għal kull ettaru Varjetajiet bojod: 8 700 kg ta' għeneb għal kull ettaru Varjetajiet bojod: 60,90 ettolitru għal kull ettaru Iż-żona demarkata tinsab fil-muniċipalità ta' Utiel (Valencia), u hija mqassma kif ġej: Il-poligonu 37, l-irqajja' art 101, 104, 141, 143, 144, 146, 147, 148, 149 u l-poligonu 38, l-irqajja art 195, 196, 197, 204, 205, 206a1 u a2, b, d, e, f u g, 207, 208, 337 a, b u d, 218, 220 u 534. "Vera de Estenas" huwa l-isem taż-żona ġeografika demarkata. Din iż-żona testendi fuq għolja żgħira li tinżel mis-Sierra Juan Navarro sal-pjanura tax-xmara Magro, mat-tarf tan-nixxiegħa ta' Estenas, li għaliha hija msemmija ż-żona demarkata, tul iż-żona għall-kultivazzjoni tad-dwieli, tixrob l-ilmijiet tal-muntanji tat-Tramuntana ta' Utiel lejn ix-xmara Magro, u hija fruntiera naturali ta' din il-muniċipalità li tinsab fil-provinċja ta' Valencia. Iż-żona ġeografika demarkata tinsab fuq ilma tal-pjan li huwa baxx ħafna; barra minn hekk, il-preċipitazzjoni medja hija ta' madwar 430 mm li tikkorrispondi għal medja ta' 52 jum ta' xita. In-numru medju ta' sigħat ta' xemx huwa ta' 2 600 għal medja ta' 60 jum, filwaqt li s-sema tkun bla sħab madwar 130 jum fis-sena. Fir-rigward tal-ġeoloġija, il-vinji taż-żona għall-kultivazzjoni tad-dwieli jinsabu prinċipalment f'għelieqi mijoċene u, b'mod aktar limitat, f'għelieqi kwaternarji. It-tip ta' ħamrija predominanti fiż-żona tikkonsisti minn ġebel tal-ġir kannella, b'rati medji ta' ġebel tal-ġir totali u ta' ġebel tal-ġir attiv ta' 38 % u ta' 14 % rispettivament. Il-konduttività medja tal-ħamrija hija baxxa, li jindika li m'hemmx problemi ta' salinità. Il-kontenut ta' materjal organiku jammonta għal medja ta' 1,5 %, li huwa valur aktar baxx minn dak taż-żoni ġirien, filwaqt li l-pH tal-ħamrija taż-żona jaqbeż it-8,5. Għandha tiġi nnotata wkoll il-preżenza ta' bosk ta' 2 ha fiż-żona demarkata, li jirregola l-umdità u jnaqqas ir-riħ u t-temperatura. Fl-aħħar nett, waħda mill-karatteristiċi tal-vinji ta' din iż-żona hija l-orjentazzjoni tagħhom. Fid-dawl tal-orografija partikolari taż-żona, l-għażla tal-orjentazzjoni tar-ringieli u tas-sistema ta' kontroll tiddependi prinċipalment fuq il-forma tal-irqajja' art, tal-gradjent, tad-disponibbiltà tal-ilma u tad-direzzjoni tar-riħ l-aktar komuni, filwaqt li dejjem jiġi mfittex esponiment tajjeb għax-xemx. L-inbejjed ta' din iż-żona jiddependu fuq il-karatteristiċi partikolari tal-ħamrija, tat-topografija u tal-klima lokali, u b'mod partikolari fuq il-qiegħ baxx ħafna tal-ilma tal-pjan. Huma nbejjed b'qawwa alkoħolika tajba; b'kuluri rikki u jleqqu; b'aromi primarji ta' frott misjur li jibqgħu għal bosta snin fl-inbid; fil-ħalq, dawn l-inbejjed huma strutturati u armonjużi u fwieħet l-inbid – id-denominatur komuni – jinsabu f'kull sena tal-għasir. Huma nbejjed strutturati sew u huma adattati għall-maturazzjoni fil-btieti u mbagħad fil-fliexken, b'tannini qawwijin iżda mhux aggressivi, indiċi ta' polifenoli totali fl-inbejjed ħomor u aċidità totali, espressa bħala aċidu tartariku, ta' madwar 5-6 g/l. L-orografija partikolari taż-żona demarkata, ikkaratterizzata mill-prossimità tax-xmara Magro fin-Nofsinhar, tas-Sierra Negrete fit-Tramuntana u tan-nixxiegħa ta' Estenas tul iż-żona, li huma lkoll fruntieri naturali, il-klima speċifika, it-tip ta' ħamrija deskritta, il-preżenza ta' żona msaġġra fiċ-ċentru tagħha u s-sitwazzjoni taż-żona fuq ilma tal-pjan li jinsab ftit metri 'l isfel jippermettu l-kisba ta' maturazzjoni tajba tal-għeneb, kontenut għoli ta' zokkor u aċidità tajba. Għal dan il-għan, l-umdità aktar għolja fiż-żona għall-kultivazzjoni tad-dwieli meta mqabbla maż-żoni tal-madwar hija fattur kruċjali li jevita dewmien fil-maturazzjoni prinċipalment matul ix-xhur l-aktar nexfin tas-sena; b'hekk jippermetti l-kisba ta' nbejjed b'kulur rikk ħafna, b'perċentwal għoli ta' tannini u ta' polifenoli, qawwa alkoħolika tajba u aċidità bbilanċjata. L-influwenza fuq il-vinja tal-ilma tal-pjan u tal-orografija partikolari taż-żona hija kruċjali biex jinkisbu dawn l-inbejjed. L-aċidità totali, espressa bħala aċidu tartariku, ta' bejn 5 u 6 g/l, tagħmel l-inbejjed ibbilanċjati ħafna fil-ħalq; din l-aċidità tirriżulta mill-influwenza tal-ilma tal-pjan fiż-żona demarkata, li timmodera d-differenza fit-temperatura bejn il-jum u l-lejl, filwaqt li tikkawża varjazzjonijiet inqas qawwijin mill-bqija tar-reġjun u żżomm umdità aktar għolja miż-żoni tal-madwar. Dan huwa ta' benefiċċju għal tkabbir tal-weraq tajjeb, li jdum sa wara l-ħsad b'weraq b'saħħtu. Il-bosk li jinsab fiċ-ċentru taż-żona jinfluwenza wkoll il-maturazzjoni tal-għeneb billi jżomm il-freskezza matul is-sajf, li twassal għal maturazzjoni kajmana li tagħti lill-inbejjed aċidità bbilanċjata ħafna. Il-bosk jipproteġi wkoll il-vinji fil-qrib matul ix-xitwa u r-rebbiegħa, filwaqt li jevita l-ġlati li jdumu. In-natura tal-inbejjed hija ddeterminata wkoll mill-prossimità taż-żona, lejn in-Nofsinhar, mad-dwieli tax-xmara Magro, li timmodera t-temperaturi u l-umdità tal-pjanura. L-istess jgħodd għat-Tramuntana, fejn is-Sierra Negrete sservi bħala lqugħ kontra r-riħ kiesaħ tat-Tramuntana fix-xitwa u fir-rebbiegħa. In-nixxiegħa ta' Estenas, tul iż-żona għall-kultivazzjoni tad-dwieli u li tixrob l-ilmijiet tal-muntanji tat-Tramuntana ta' Utiel u tiddireġihom lejn ix-xmara Magro, hija element distintiv ieħor. Il-ħamrija b'qoxra tal-ġebla tal-ġir tagħti wkoll rata ta' umdità ogħla minn dik tal-bqija tar-reġjun, fejn il-ħamrija żviluppata fuq materjali mhux ikkonsolidati hija predominanti. Minħabba dan, filwaqt li l-pH taż-żoni tal-madwar huwa ta' madwar 8,2 u 8,3, fiż-żona demarkata huwa ta' 8,5. Dawn il-pH għoljin huma dovuti prinċipalment għall-kwantitajiet kbar ta' karbonat tal-kalċju, u jippromwovu l-assorbiment tal-fosfati, tal-potassju, tal-kalċju u tal-manjeżju mill-vinji. Għalhekk, il-kontenut tal-ġebla tal-ġir fil-ħamrija ma jikkorrispondix għal dak tal-bqija tar-reġjun: dan tal-aħħar jinsab f'medja ta' 25 %, filwaqt li l-ħamrija taż-żona demarkata għandha rata tal-ġebla tal-ġir totali ta' 38 % u rata tal-ġebla tal-ġir attiva ta' 14 %. Bl-istess mod, il-livelli ta' fosforu u ta' potassju fil-ħamrija taż-żona (minkejja li jistgħu jvarjaw minn roqgħa art għal oħra) huma aktar għoljin mill-bqija tar-reġjun u miż-żoni tal-madwar: bejn 30 u 50 ppm għall-fosforu u bejn 0,35 u 0,55 mEq/l għall-potassju. Għaldaqstant, dawn il-fatturi kollha jiżguraw li l-inbejjed ta' din il-vinja jkunu kkaratterizzati minn kulur rikk ileqq, aromi primarji ta' frott misjur, struttura ċara u armonija tajba fil-ħalq. Barra minn hekk, id-differenzi l-aktar notevoli bejn l-inbejjed "Vera de Estenas" u l-inbejjed prodotti fil-madwar, koperti mid-DOP Utiel-Requena, huma kif ġej, b'mod partikolari għall-inbejjed ħomor immaturati: Fl-aħħar nett, ta' min jinnota li għalkemm bħalissa teżisti biss kantina tal-inbid waħda fiż-żona demarkata, "Compañía Vinícola del Campo de Requena, SL" ressqet applikazzjoni lir-reġistru tal-artijiet. Din l-impriża nħolqot speċifikament biex tlaqqa' flimkien grupp ta' proprjetarji ta' vinji li jinsabu fiż-żona demarkata, biex japplikaw għad-DOP. Fil-fatt, din il-kantina tal-inbid mhix proprjetarja ta' 100 % tal-irqajja' art fiż-żona ġeografika demarkata, peress li l-irqajja' art bin-numri 144 u 147 tal-poligonu 37, u l-irqajja' art 197, 204, 207, 208, 218 u 220 tal-poligonu 38 jappartjenu għal proprjetarji vitikulturi oħra, li kellhom il-possibbiltà li jsemmgħu leħinhom. Ma' dan jeħtieġ li nżidu li, minkejja li l-kantina tal-inbid għandha rqajja' art oħra ħdejn iż-żona demarkata, dawn ma ġewx inklużi fiż-żona minħabba n-nuqqas ta' kundizzjonijiet pedoklimatiċi meħtieġa. Għalhekk, minkejja li bħalissa jeżisti biss stabbiliment ta' vinifikazzjoni wieħed, jista' jagħti l-każ li fil-futur jiżdiedu stabbilimenti ġodda, li jekk jirrispettaw l-Ispeċifikazzjoni tal-Prodott, jistgħu jużaw id-DOP.